cyanic-selkie/wikianc huggingface dataset:
Լյուդվիգ վան Բեթհովեն
Բնավորության առանձնահատկություններ
Մեկ այլ միջադեպ, երբ Բեթհովենը հյուր էր գնացել իշխան Լիխնովսկուն։ Վերջինս շատ էր հարգում կոմպոզիտորին և նրա ստեղծագործությունների սիրահար էր։ Նա մի քանի ազնվականների հետ նաև ֆինանսական աջակցություն էր ցույց տալիս Բեթհովենին ։ Լինելով նրան տանը, Լիխնովսկին ցանկանում է, որ Բեթհովենը նվագի հյուրերի համար։ Կոմպոզիտորը հրաժարվում է։ Լիխնովսկին սկսում է համառել և նույնիսկ հրամայում է կոտրել այն սենյակի դուռը, որտեղ փակվել էր Բեթհովենը։ Զայրացած կոմպոզիտորը հեռանում է կալվածքից և վերադառնում Վիեննա։ Առավոտյան Լիխնովսկին Բեթհովենից նամակ է ստանում ․ Չնայած բնավորության այդպիսի խստությանը՝ Բեթհովենի ընկերները նրան համարում էին շատ բարի մարդ։ Այսպես, օրինակ՝ կոմպոզիտորը երբեք չէր մերժում իր մտերիմների օգնության խնդրանքը. Մի անգամ Բեթհովենն ու Գյոթեն Տեպլիցեում զբոսնելիս հանդիպում են այդ ժամանակ այդտեղ գտնվող Ֆրանց կայսերը՝ շրջապատված իր շքախմբով և պալատականներով։ Գյոթեն մի կողմ քաշվելով խոնարհվում է կայսեր առաջ, իսկ Բեթհովենը հազիվ դիպչելով գլխարկին՝ անցնում է պալատականների կողքով ։
Բեթոհովենի արտաքինը ևս խիստ տարբերվում էր ժամանակակիցների արտաքինից։ Նա գրեթե միշտ գտնվում էր անփութորեն հագնված և չսանրված վիճակում։
Հետագա տարիներ (1802-1815)
Բեթհովենը որոշել էր իր Երրորդ սիմֆոնիան նվիրել Բոնապարտին, սակայն այն ավարտելուց մի քանի ամիս անց տեղի է ունեցել մի իրադարձություն, որը մեծապես ազդել է կոմպոզիտորի վրա և ստիպել նրան վերանվանել իր աշխատանքը։ Պատճառն այն էր, որ Բոնապարտը գահ էր բարձրացել ու միապետ հռչակել իրեն։ Այս լուրն իմանալուն պես Բեթհովենը զայրացել էր ու բացականչել, որ նա ևս սովորական մարդ է։ «Այժմ նա կոտնահարի մարդու բոլոր իրավունքները, կհետևի միայն իր շահին, իրեն վեր կդասի մյուսներից և կդառնա բռնակալ»։ Այնուհետև կոմպոզիտորը պատռել է իր ձեռագրով ընծայագիրը և սիմֆոնիան կոչել «Հերոսական» («Eroica») ։ Այդ ժամանակ Բեթհովենը 34 տարեկան էր։
Դաշնամուրային ստեղծագործություններում կոմպոզիտորի ոճը նկատելի է դեռևս վաղ սոնատներում, սակայն սիմֆոնիկ հասունությունը սկսվեց ավելի ուշ։ Չայկովսկու խոսքերով. Խլության պատճառով Բեթհովենը հազվադեպ էր դուրս գալիս տանից, դարձել էր մռայլ, ինքնամփոփ։ Հենց այդ տարիներին է կոմպոզիտորը մեկը մյուսի հետևից ստեղծում իր ամենահայտնի ստեղծագործությունները։ Աշխատում է նաև իր միակ օպերայի՝ «Ֆիդելիոյի» վրա։ Այն դասվում է «սարսափի և փրկության» օպերայի ժանրին։ «Ֆիդելիոն» հաջողություն ունեցավ միայն 1814 թվականին, երբ բեմադրվեց նախ Վիեննայում, ապա Պրահայում, որտեղ դիրիժորը գերմանացի նշանավոր կոմպոզիտոր Կառլ Վեբերն էր, այնուհետև՝ Բեռլինում։
Մահվանից կարճ ժամանակ առաջ կոմպոզիտորը «Ֆիդելիոյի» ձեռագիր տարբերակը տվել է իր ընկեր և քարտուղար Շինդլերին՝ ասելով. «Սա իմ հոգու ծնունդն է, որը ստեղծվել է ավելի ուժեղ տառապանքների արդյունքում, քան մյուսները, և ինձ մեծագույն վիշտ պատճառել։ Ուստի այն ինձ համար ամենաթանկն է...»
Վերջին տարիներ (1815-1827)
1812 թվականից հետո կոմպոզիտորի ստեղծագործական ակտիվությունը ժամանակավորապես դադարում է։ Սակայն երեք տարի անց սկսում է աշխատել նախկին եռանդով։ Այդ ժամանակ ստեղծվում են դաշնամուրային սոնատներ, երկու սոնատ թավջութակի համար, կվարտետներ, «Հեռավոր սիրեցյալին» վոկալային ցիկլը։ Երկար ժամանակ տրամադրում է նաև ժողովրդական երգերի մշակմանը։ Սակայն Բեթհովենի վերջին տարիների գլխավոր ստեղծագործությունները դարձան երկուսը՝ «Հանդիսավոր պատարագը» և 9-րդ սիմֆոնիան երգչախմբի հետ։
9-րդ սիմֆոնիան կատարվել է 1824 թվականին։ Հանրությունը բուռն օվացիա սարքեց։ Բեթհովենը կանգնած էր մեջքով դեպի հանդիսատեսը և ոչինչ չէր լսում։ Այդ ժամանակ երգիչներից մեկը բռնեց նրա ձեռքը և պտտեց դեպի հանդիսատեսը։ Մարդիկ թափահարելով թաշկինակները, գլխարկները, ձեռքերը՝ ողջունում էին կոմպոզիտորին։ Օվացիան այնքան երկար տևեց, որ ներկա գտնվող ոստիկանական չինովնիկները պահանջեցին դադարեցնել։ Այդպիսի վերաբերմունք դրսևորել թույլատրվում էր միայն կայսեր նկատմամբ ։
Նապոլեոնի պարտությունից հետո Ավստրիայում հաստատվել էր ոստիկանական ռեժիմ։ Ցանկացած «ազատ միտք» արգելվում էր։ Գաղտնի գործակալները թափանցել էին հասարակության բոլոր շերտերը։
Սակայն Բեթհովենի հռչակն այնքան մեծ էր, որ կառավարությունը որոշեց ոչինչ չանել։ Չնայած խլությանը՝ կոմպոզիտորը շարունակում էր գտնվել իրադարձությունների կենտրոնում։ Այդ ընթացքում ևս նա ծանոթանում էր նշանավոր կոմպոզիտորների գործերին։
Կրտսեր եղբոր մահվանից հետո կոմպոզիտորն իր վրա վերցրեց նրա որդու խնամքը։ Բեթհովենը նրան տեղավորում է լավագույն պանսիոնում և իր աշակերտ Կառլ Չեռնիին հանձնարարում նրան երաժշտության դասեր տալ։ Կոմպոզիտորը ցանկանում էր, որպեսզի տղան դառնա գիտնական կամ դերասան, սակայն նրան հետաքրքրում էր ոչ թե արվեստը, այլ թղթախաղը և բիլիարդը։ Կուտակած պարտքերի պատճառով նա անհաջող ինքնասպանության փորձ կատարեց։ Բեթհովենի վրա այդ դեպքը խիստ բացասաբար անդրադարձավ, առողջական վիճակը կտրուկ վատացավ. զարգանում էր լյարդի ծանր հիվանդություն։ Կոմպոզիտորն երկար ժամանակ գամված էր անկողնում և նրան ընկերն այցելության էին գալիս իրեն։ Նա մահացավ 1827 թվականի մարտի 26-ին, 56 տարեկան հասակում։ Նրա ընկեր՝ ավստրիացի կոմպոզիտոր, դաշնակահար, երաժշտական քննադատ Անսելմ Հյութենբրեները, ով ներկա էր նրա մահվան պահին, նշում է, որ անգամ եղանակն է փոխվել և վշտացել կոմպոզիտորի մահը, քանի որ ուժեղ ամպրոպ է սկսվել այդ ժամանակ ։
Բեթհովենի թաղման արարողությունը տեղի ունեցել 1827 թվականի մարտի 29-ին, որի ներկա էր ավելի քան քսան հազար մարդ։ Ֆրանց Շուբերտը թաղման ժամանակ ծիսական ջահ պահողներից մեկն է եղել, ով մահացավ հաջորդ տարի և թաղվեց նրա կողքին, Վերինգի գերեզմանատանը ։
Թաղմանը հնչում էր Բեթհովենի սիրելի հոգեհանգստի պատարագը՝ Լուիջի Քերուբինիի Ռեքվիեմը, Սուրբ Երրորդություն եկեղեցում (Dreifaltigkeitskirche)։ Շիրիմին հնչում էին բանաստեղծ Ֆրանց Գրիլպարցերի գրած խոսքերը.
1862 թվականին արտաշիրիմում է արվել՝ նրա մնացուկ աճյունը հետազոտելու համար։ Հետագայում` 1888 թվականին, երկու կոմպոզիտորների գերեզմաններն էլ տեղափոխվել են Վիեննայի Կենտրոնական գերեզմանատուն ։
2012 թվականին ստուգվել է նրա գետնադամբարանը, ստուգելու համար, արդյոք նրա ատամները գողացել են թե ոչ, քանի որ եղել էր այդպիսի կողոպուտի մի շարք դեպքեր այդ ժամանակվա հայտնի մահացած վիեննացի կոմպոզիտորների հետ ։
Մահվան պատճառներ
Դիահերձման արդյունքում պարզ է եղել, որ լյարդը բավականին վնասված էր, որն էլ կարող էր ալկոհոլի զգալի օգտագործման արդյունք լինել ։ Նշվել է նաև, որ լսողական և հարակից օրգանների նյարդերն էլ են եղել վնասված ։
Բեթհովենի մահվան պատճառները վիճելի են․ ալկոհոլային ցիռոզ, սիֆիլիս, վարակիչ հեպատիտ, տուբերկուլյոզ, սարկոիդոզ, Ուիպլի հիվանդություն։ Կոմպոզիտորի ընկերները նրա մահից առաջ և հետո մազի մի փունջ էին կտրել, որն հետագայում պահպանվել և լրացուցիչ փորձաքննության է ենթարկվել, մահավան իրական պատճառն իմանալու համար։ Բացի այդ նաև արտաշիրիմում է արվել, որի արդյունքում եկել են այն եզրակացության, որ Բեթհովենը մահացել է թունավորումից՝ բուժման համար իր բժշկի նշանակած չափից ավելի դեղամիջոցների օգտգործման պատճառով  ։
2007 թվականի օգոստոսի 29-ին վիեննացի ախտաբան և դատաբժշկական փորձագետ Քրիստիան Ռեյտերը (Վիեննայի բժշկական համալսարանի դատական բժշկության ամբիոնի դոցենտ) առաջ քաշեց այն վարկածը, որ Բեթհովենի մահը չկանխամտածված արագացրել է նրա բժիշկը՝ Անդրեաս Վավրուխը, ով պարբերաբար ծակում էր հիվանդի որովայնաթաղանթը (հեղուկ հանելու համար), ինչից հետո վերքի վրա դնում էր արճիճ պարունակող թրջոցներ։ Ռեյտերի կատարած հետազոտությունները ցույց են տվել, որ ամեն անգամ բժշկի այցելությունից հետո Բեթհովենի օրգանիզմում արճիճի պարունակությունը կտրուկ մեծանում էր ։
Բեթհովեն-մանկավարժ
Բեթհովենը երաժշտություն էր դասավանդում դեռևս Բոնում։ Նրա աշակերտներից Ստեֆան Բրեյնինգը, մինչև վերջ մնաց կոմպոզիտորի հավատարիմ ընկերը։ Նա նաև օգնել է Բեթհովենին «Ֆիդելիո» օպերայի լիբրետոյի մշակման գործում։
Բեթհովենի աշակերտներից էր Թերեզա Բրունսվիկը։ Նա օժտված էր երաժշտական տաղանդով, շատ լավ նվագում էր դաշնամուր, երգում էր և նույնիսկ դիրիժորություն անում։ Ծանոթանալով շվեյցարացի նշանավոր մանկավարժ Հենրիխ Պեստալոցցիի հետ՝ նա որոշեց նվիրվել երեխաների դաստիարակության գործին։ Հունգարիայում Թերեզան բարեգործական մանկապարտեզներ բացեց աղքատ երեխաների համար և մինչև կյանքի վերջը հավատարիմ մնաց իր նախաձեռնած գործին։ Բեթհովենին և Թերեզային միացնում էր տևական ընկերությունը։ Կոմպոզիտորի մահվանից հետո հայտնաբերվել է ծավալուն նամակ՝ վերնագրված «Նամակ անմահ սիրեցյալին»։ Նամակի հասցեատերը հայտնի չէ, սակայն որոշ հետազոտողների կարծիքով այդ «անմահ սիրեցյալը» հենց Թերեզա Բրունսվիկն է։
1801 թվականի վերջին Վիեննա եկավ Ֆերդինանդ Րիսը։ Նա Բեթհովենների ընտանիքի ընկերոջ որդին էր։ Կոմպոզիտորն ընդունեց պատանուն։ Ինչպես և Բեթհովենի մյուս աշակերտները, Րիսը ևս տիրապետում էր գործիքին, նաև ստեղծագործում էր։ Մի անգամ Բեթհովենը նրա համար նվագեց հենց նոր ավարտած ադաջիոն։ Տղան այնքան հավանեց երաժշտությունը, որ անգիր սովորեց։ Գնալով իշխան Լիխնովսկու մոտ՝ Րիսը նվագեց պիեսը։ Իշխանը սովորեց սկզբնական հատվածը և գալով կոմպոզիտորի մոտ՝ ասաց, որ ուզում է նվագել իր ստեղծագործությունը։ Բեթհովենը իշխանների հետ շփվելիս ձևականություններ չէր անում և կտրականապես հրաժարվեց լսել։ Սակայն Լիխնովսկին, այդուհանդերձ, նվագեց։ Բեթհովենը միանգամից գլխի ընկավ, թե ինչ է արել Րիսը և խիստ զայրացավ։ Նա արգելեց աշակերտին լսել իր նոր ստեղծագործությունները և այլևս երբեք նրա համար ոչինչ չնվագեց ։ Մեկ ուրիշ անգամ Րիսը Բեթհովենի անվան տակ ներկայացնելով՝ նվագեց իր քայլերգը։ Հանդիսատեսը հիացած էր։ Ներկա գտնվող կոմպոզիտորը չբացահայտեց աշակերտի կեղծիքը, միայն ասաց նրան. Բեթհովենը պարապում էր նաև Կառլ Չեռնիի հետ։ Նա, ըստ էության, Բեթհովենի միակ մանկահասակ աշակերտն էր։ Չեռնին ընդամենը ինը տարեկան էր, սակայն արդեն համերգներ էր տալիս։ Երբ Կառլն առաջին անգամ գնաց Բեթհովենի տուն, որտեղ սովորականի նման խառնաշփոթ էր տիրում, և տեսավ չսափրված դեմքով մարդու հաստ, գործվածքե բաճկոնով, կարծեց, թե նա Ռոբինզոն Կրուզոն է։
Չեռնին Բեթհովենի մոտ պարապեց հինգ տարի, որից հետո կոմպոզիտորը նրան փաստաթուղթ շնորհեց, որում ընդգծում էր «աշակերտի բացառիկ հաջողությունները և երաժշտական հիշողությունը» ։ Չեռնիի հիշողությունն իսկապես բացառիկ էր. նա անգիր գիտեր ուսուցչի բոլոր դաշնամուրային գործերը։
Չեռնին վաղ սկսեց իրականացնել մանկավարժական գործունեություն և շուտով դարձավ Վիեննայի լավագույն մանկավարժներից մեկը։
1822 թվականին Չեռնիի մոտ եկավ մի տղա հոր հետ։ Տղան պատկերացում չուներ անգամ ճիշտ նստելու վերաբերյալ, սակայն փորձառու մանկավարժը միանգամից հասկացավ, որ իր առջև յուրահատուկ, տաղանդավոր, հանճարեղ երեխա է։ Այդ տղան Ֆերենց Լիստն էր։ Նա Չեռնիի մոտ պարապեց մեկուկես տարի։ Այնքան մեծ հաջողություններ ունեցավ, որ ուսուցիչը թույլատրեց հանդես գալ հանրության առջև։ Համերգին ներկա էր նաև Բեթհովենը։ Նա համբուրեց տղային, և Լիստն ամբողջ կյանքում հիշեց այդ համբույրը։
Լիստը ժառանգեց նվագելու բեթհովենյան եղանակը։ Բեթհովենի նման նա ևս դաշնամուրը դիտարկում էր իբրև նվագախումբ։ Եվրոպայում հյուրախաղերի ժամանակ նա պրոպագանդում էր Բեթհովենի արվեստը՝ կատարելով ոչ միայն նրա դաշնամուրային ստեղծագործությունները, այլև սիմֆոնիաները, որոնք հարմարեցնում էր դաշնամուրի համար։ Այդ ժամանակ Բեթհովենի սիմֆոնիկ երաժշտությունը դեռևս հայտնի չէր լայն զանգվածներին։
1839 թվականին Լիստը գնաց Բոն։ Այստեղ արդեն մի քանի տարի փորձում էին հուշարձան կանգնեցնել Բեթհովենի պատվին, սակայն աշխատանքները շատ դանդաղ էին ընթանում։ Այդ առիթով վրդովված Լիստը գրել է Հեկտոր Բեռլիոզին. Լիստն իր համերգներից ստացված հասույթով լրացրեց պակասող գումարը։ Նրա ջանքերի արդյունքում կոմպոզիտորի հուշարձանն ի վերջո կանգնեցվեց ։
Բեթհովենի կերպարը մշակույթի մեջ
Բեթհովենի կարիերան, որպես կոմպոզիտոր, պայմանականորեն բաժանվում է երեք շրջանների․ վաղ, միջին և ուշ։ Վաղ շրջանը մինչև 1802 թվականն է, միջին շրջանը ՝ 1802-1812 թվականները, իսկ դրանից հետո ` ուշ շրջանը ։
Գրականության մեջ
Բեթհովենը ֆրանսիացի հայտնի գրող Ռոմեն Ռոլանի «Ժան Քրիստոֆ» վեպի համանուն գլխավոր հերոսի՝ կոմպոզիտոր Ժան Քրիստոֆի նախատիպն է։ Այդ վեպի համար Ռոլանը 1915 թվականին ստացել է Գրականության բնագավառում Նոբելյան մրցանակ։
Բեթհովենի կյանքին և ստեղծագործական ուղուն է նվիրված չեխ գրող Անտոնին Զգորժի «Միայնակ ընդդեմ ճակատագրի» վիպակը։ Գրքում ընդգրկված են տարբեր տարիներին Բեթհովենի գրած նամակները։
Հիշատակ
Բեթհովենի պատվին աշխարհի տարբեր վայրերում կանգնեցվել են բազմաթիվ հուշարձաններ։ Առաջին հուշարձանը տեղադրվել է կոմպոզիտորի ծննդավայրում 1845 թվականի Օգոստոսի 12֊ին ՝ ծննդյան 75-ամյակի առթիվ։ 1880 թվականին հուշարձան կանգնեցվեց Վիեննայում. այդ քաղաքը սերտորեն կապված էր երաժշտի արվեստի հետ ։
«Բեթհովենի կերպարներ» գրքի հեղինակ արվեստագետ Զիլկե Բետտերմանը (Silke Bettermann) նշում է, որ իրեն հաջողվել է հաշվել կոմպոզիտորին նվիրված շուրջ 100 հուշարձան 5 մայրցամաքի 54 քաղաքում։
Արտաքին հղումներ
Կատեգորիա:Գերմանացի կոմպոզիտորներ Կատեգորիա:Գերմանացի դաշնակահարներ Կատեգորիա:Լուսավորության դարաշրջան Կատեգորիա:Վիեննական դասական դպրոց Կատեգորիա:Կոմպոզիտորներ այբբենական կարգով Կատեգորիա:Օպերային կոմպոզիտորներ Կատեգորիա:Լյարդի ցիռոզից մահացածներ
Նյանևկա
2001 թվականի տվյալներով Նյանևկա գյուղում բնակվում էր 165 մարդ։ Բնակավայրը զբաղեցնում է 2,03 կմ² տարածք։ Բնակչության խտությունը կազմում էր 81,28 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Մալինի շրջանի բնակավայրեր Կատեգորիա:Ուկրաինայի գյուղեր
Վերխնյայա Կովալյովկա (Կրասնի Սուլինի շրջան)
Վերխնյայա Կովալյովկա (Верхняя Ковалёвка), գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Կովալևսկի գյուղական համայնքի կազմի մեջ։
Արմենակ Թամազյան
Արմենակ Համբարձումի Թամազյան, հայ արձակագիր, լրագրող, ԽՍՀՄ գրողների միության անդամ 1938 թվականից։ ԽՄԿԿ անդամ 1939 թվականից։
Կենսագրություն
Ծնվել է Օձուն (այժմ՝ Լոռու մարզ) գյուղում։ 1929 թվականին ավարտել է Թիֆլիսի 76-րդ աշխատանքային դպրոցը։ 1930-1938 թվականներին աշխատել է «Ժողովրդական լուսավորություն», «Պայքար պղնձի համար» (Ղափան), «Բանվորական Երևան», «Երկաթուղային» (Լենինական), «Խորհրդային Հայաստան» թերթերի խմբագրություններում, Երևանի ռադիոկոմիտեում, 1938-1941 թվականներին՝ Պետհրատում։ 1941-1943 թվականներին ծառայել է խորհրդային բանակում, մասնակցել Հայրենական մեծ պատերազմին, եղել է 408-րդ հրաձգային դիվիզիայի «Հանուն հայրենիքի» հայերեն թերթի խմբագրի տեղակալ ու գրական աշխատող։ Հետագայում, մինչև 1955 թվականն աշխատել է Հայպետհրատում։ Մահացել է Երևանում ։
== Ա. Թամազյանի երկերի մատենագրություն ==
Ծանոթագրություններ
Կատեգորիա:Օձուն գյուղում ծնվածներ Կատեգորիա:20-րդ դարի արևելահայ արձակագիրներ Կատեգորիա:Հայ թարգմանիչներ Կատեգորիա:Հայ լրագրողներ Կատեգորիա:Երկրորդ համաշխարհային պատերազմին մասնակցած հայեր Կատեգորիա:Ռուսերենից հայերեն թարգմանիչներ Կատեգորիա:ԽՍՀՄ գրողների միության անդամներ Կատեգորիա:ԽՄԿԿ անդամներ
Orange Money
Orange Money-ն շարժական դրամական ծառայություն է, որը հասանելի է Աֆրիկայում խմբի մասնաճյուղերի մեծ մասում։ Դրա օգտատերերը կարող են գումար ներդնել իրենց բջջային հեռախոսահամարին միացված հաշվին, այնուհետև օգտվել մի շարք ծառայություններից, մասնավորապես՝ գումար փոխանցել երկրի ներսում և արտասահմանում, վճարել հաշիվները և գնել խոսելաժամանակի լիցքավորում ։ 2016 թվականի հունիսից ծառայությունը հասանելի է Ֆրանսիայում, որտեղ այն հնարավորություն է տալիս միջազգային դրամական փոխանցումներ դեպի Կոտ դ'Իվուար, Սենեգալ և Մալի ։
Պատմություն
Orange Money-ն առաջին անգամ գործարկվել է 2008թ. դեկտեմբերին, Կոտ դ'Իվուարում, հիմնական ծառայություններով՝ գումարի ելքագրում և մուտքագրում, խոսելաժամանակի լիցքավորում, Օրանժ հաշիվների վճարում։ Հանգիստ մեկնարկից հետո Orange-ը 2009 թվականին Կոտ դ'Իվուարում կազմակերպեց լայնածավալ գովազդային արշավ՝ մեկ տարվա ընթացքում հավաքելով 100,000-ից մինչև 150,000 բաժանորդ։ Մալիի և Սենեգալի համար նախատեսված թողարկումը հետաձգվեց, սակայն այն տեղի չունեցավ մինչև 2010թ. հունվարը, երբ մրցակից՝ հարավաֆրիկյան հեռախոսային օպերատորներից մեկը (MTN-ը) հայտարարեց, որ սկսում է տեղակայվել աֆրիկյան տասնհինգ երկրներում ։
2011 թվականին Orange Money-ն հասավ երեք միլիոն բաժանորդների և գործարկվեց Սենեգալում, Մադագասկարում, Մալիում, Նիգերում, Քենիայում, Բոտսվանայում և Կամերունում, իսկ հետո Մավրիկիոսում և Հորդանանում 2011-2012 թվականներին ։ Ծառայությունն այժմ ներառում է ջրի և էլեկտրաէներգիայի վճարումներ շատ երկրներում, ինչպես նաև խնայողությունների և ապահովագրական ապրանքների հասանելիության հնարավորություն։ 2013թ.-ին Orange Money-ն առաջարկեց VISA քարտով վճարումներ կատարելու և բանկոմատներից կանխիկացումներ կատարելու տարբերակ, որն առաջին անգամ գործարկվեց Բոտսվանայում։ Մինչ այդ Orange Money-ն հասանելի էր տասներեք երկրներում և ուներ ութ միլիոն բաժանորդ  ։
2015 թվականի սեպտեմբերին Կոտ դ'Իվուարում Orange-ը գործարկեց առաջին աֆրիկյան բջջային քրաուդֆանդինգ ծառայությունը՝ նվիրված Orange Money-ի հաճախորդներին ։
2016 թվականի հունիսին Orange-ը հայտարարեց Ֆրանսիայում ծառայության մեկնարկի մասին՝ ինչպես նաև հասնելով 18 միլիոն բաժանորդների նշագծին։
Իր գործունեության օպտիմալ կառավարումն ապահովելու համար 2016 թվականի սեպտեմբերին Orange-ը Աբիջանում բացեց CECOM-ը (Orange Money Համապատասխանության փորձագիտական կենտրոնը)։ Նրա դերն է երաշխավորել Orange Money ծառայության համապատասխանությունը Էլեկտրոնային փողի թողարկողի հավատարմագրված երկրներում։
Orange Money-ն նաև Աֆրիկայում «բջջային փողի» փոխգործունակության հիմնական բաղադրիչն է։ Telma-ն, Orange-ը և Airtel-ը 2016թ. սեպտեմբերի 9-ին հայտարարեցին, որ բջջային վճարումների իրենց համապատասխան ծառայություններն այժմ փոխհամատեղելի են։ Նույն ամսին Orange Money-ի առաջարկը հասավ 20 միլիոն հաճախորդի Աֆրիկայի և Մերձավոր Արևելքի գոտում (տարեկան 30%-ով ավելի) ։
Երկրներ
2020 թվականի հոկտեմբերի դրությամբ Orange Money-ն հասանելի է տասնութ երկրում ՝
Հաճախորդի ճանապարհորդություն
Բաժանորդագրությունն անվճար է ցանկացած վաճառքի կետում` ցուցադրելով Orange Money ցուցանակը։ Հաճախորդները լրացնում են բաժանորդագրության ձևը և ներկայացնում ID-ն։ Իրենց հաշիվը վարկավորելու համար օգտատերերը կարող են կանխիկ գումար մուտքագրել Orange Money-ի վաճառքի կետում, ստանալ այլ օգտատիրոջ կողմից փոխանցված գումար կամ վճարել իրենց աշխատավարձը անմիջապես իրենց հաշվին (կախված երկրից)։
Հաճախորդները մուտք են գործում ծառայություն անմիջապես իրենց հեռախոսից՝ օգտագործելով USSD մենյու (արագ և կարճ կոդ)։ Այս մենյուի միջոցով նրանք կարող են ստուգել իրենց հաշվեկշիռը, փոխել գաղտնաբառը և իրականացնել օպերատորի առաջարկած բոլոր գործարքները։ Այս գործարքները բոլորն էլ պաշտպանված են օգտագործողի կողմից ընտրված քառանիշ գաղտնաբառով։ Հիմնական ծառայություններն են կանխիկ ավանդները և դուրսբերումները, ներքին և միջազգային փոխանցումները, ինչպես նաև կոմունալ և այլ վճարումները (ջուր, էլեկտրականություն, հեռուստացույց, հեռախոս, դպրոցի վճարներ) ։ Պրոֆեսիոնալները (ընկերություններ և ֆրիլանսերներ) կարող են նաև վճարումներ ստանալ Orange Money-ի միջոցով, երբ նրանք բացեն կոնկրետ «առևտրային հաշիվ»։
Մրցույթ
Orange Money-ն համեմատելի է M-Pesa (գումարի փոխանցման սերվիս) ծառայության հետ, որը գործարկվել է 2007 թվականին Քենիայում Safaricom-ի կողմից և հեղաշրջում կատարել տեղական տնտեսության մեջ՝ ունենալով ավելի քան 17 միլիոն կանոնավոր օգտագործող 19 միլիոն չափահաս բնակչությունից ։ Orange խմբի մյուս մրցակիցներն Աֆրիկայում այս տեսակի ծառայությունների համար համաաֆրիկյան մյուս բջջային օպերատորներն են՝ Airtel, Millicom, MTN և Vodacom : Կան նաև ազգային օպերատորներ, որոնք առաջարկում են նմանատիպ ծառայություններ, ինչպես Telma-ն Մադագասկարում։
Այս բոլոր շարժական դրամական ծառայություններն օգնում են բարելավել ֆինանսական ներգրավվածությունը մայրցամաքում, որտեղ բանկերի վրա հիմնված ծառայությունները դեռևս մնում են բնակչության փոքրամասնության պահպանումը. ֆինանսական ներառման ինդեքսը կազմում է 34% Աֆրիկայի ենթասահարայական երկրներում ։
Աստերոիդների ցանկ (284501-284600)
Աստերոիդների ցանկ (284401-284500) * Աստերոիդների ցանկ * Աստերոիդների ցանկ (284601-284700)
Կեճինար
Կեճինար (კეჭინარი), գյուղ Վրաստանում։ Գտնվում է Իմերեթի մարզի Սամտրեդիայի շրջան‎ում ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 251 մարդ ։
Ծանոթագրություններ
Կատեգորիա:Վրաստանի գյուղեր Կատեգորիա:Սամտրեդիայի շրջան‎
Տասներկու աղյուսակներ
Տասներկու աղյուսակներ, տասներկու աղյուսակների օրենքներ, հին հռոմում օրենքների ժողովածուն, որն ստեղծել են դեցեմվիրների կոլեգիաները՝ մ․թ․ա․ 451-450 թթ.-ին։ Գրի են առնվել քաղաքային հրապարակում կանգնեցված 12 տախտակների վրա, որից էլ անվանումը։ Տեքստը չի պահպանվել և վերականգնվում է հռոմի գրողների ու իրավաբանների (Ցիցերոն, Գայոս ևն) աշխատություններում արված հիշատակությունների ու հղումների հիման վրա։ Պարունակում է դատարանակազմության, քրեական և քաղաքացիական իրավունքին, ոստիկանական որոշ կանոններին վերաբերող որոշումներ։ Գույքային վեճերի հարցերով դատավարությունն աչքի է ընկել ձևապաշտությամբ ու ձևերի բազմազանությամբ, մագիստրատ-պրետորի և դատավորի (վիճելի դեպքի վերջնական լուծման համար նշանակված մասնավոր անձ) լիազորությունների սահմանազատմամբ։
Կատեգորիա:Հռոմեական իրավունք Կատեգորիա:Օրենսգրքեր
(9741) Սոլոխին
(9741) Սոլոխին (Solokhin), աստերոիդ աստերոիդների հիմնական գոտում։ Հայտնաբերվել է 1987 թվականի հոկտեմբերի 22-ին Լյուդմիլա Ժուրավլյովայի կողմից Նաուչնիում ։
Միջին հեռավորությունը Արեգակից կազմում է 2,306261 ա. մ., առավելագույնը մոտենում է 1,9293 ա. մ. հեռավորության վրա և հեռանում 2,6832 ա. մ. ։ Արեգակի շուրջ մեկ ամբողջական պտույտ է կատարում 1279,27 երկրային օրվա ընթացքում, իր ուղեծրով շարժվելով միջինում 0,281411 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,58° անկյուն։
Արտաքին հղումներ
Կատեգորիա:1987 թվականին հայտնաբերված աստղագիտական մարմիններ Կատեգորիա:Լյուդմիլա Ժուրավլյովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ստուպնիկ
Ստուպնիկ (Ступник), գյուղ Ուկրաինայի Վիննիցայի մարզի Խմելնիկի շրջանում։
2001 թվականի տվյալներով Ստուպնիկ գյուղում բնակվում էր 404 մարդ։ Բնակավայրը զբաղեցնում է 1,6 կմ² տարածք։ Բնակչության խտությունը կազմում էր 252,5 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Խմելնիկի շրջանի բնակավայրեր Կատեգորիա:Ուկրաինայի գյուղեր
Ֆլավեն (Ավերոնի գավառ)
Ֆլավեն (Flavin), համայնք Ֆրանսիայի Օքսիտանիա երկրամասի Ավերոն գավառում ։
Աշխարհագրություն
Գտնվում է Փարիզ քաղաքից 510 կմ հարավ, Թուլուզ քաղաքից` 125 կմ հյուսիս-արևելք, Ռոդեզ քաղաքից` 8 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Զդենեկ Զեման
Զդենեկ Զեման (Zdeněk Zeman, ), չեխ մարզիչ, ունի նաև Իտալիայի քաղաքացիություն։ 2012 թվականի հունիսին դարձել է Ռոմայի գլխավոր մարզիչ՝ այդ պաշտոնում փոխարինելով Լուիս Էնրիկեին։
Ֆլավեն (Ավերոնի գավառ)
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Զդենեկ Զեման
Ծանոթագրություններ
Կատեգորիա:Չեխ ֆուտբոլային մարզիչներ Կատեգորիա:Ռոմա ՖԱ մարզիչներ Կատեգորիա:Ֆուտբոլային մարզիչներ այբբենական կարգով
Ալեքսանդրո-Նևսկի (գյուղ, Բագանսկի շրջան)
Ալեքսանդրո-Նևսկի (Александро-Невский), գյուղ Ռուսաստանի Նովոսիբիրսկի մարզի Բագանսկի շրջանի կազմում։
Բնակչությունը 2006 թվականին գրանցված տվյալներով կազմում էր 239 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նովոսիբիրսկի մարզի Բագանսկի շրջանի բնակավայրեր
ԽՍՀՄ Ներքին գործերի ժողովրդական կոմիսարիատ
ԽՍՀՄ Ներքին գործերի ժողովրդական կոմիսարիատ (Народный комиссариат внутренних дел СССР, տառադարձումը՝ Նարոդնիյ կոմիսարիատ վնուտրենիխ դել, ՆԿՎԴ, ԽՍՀՄ ՆԳԺԿ, [НКВД СССР]), պետական կենտրոնական օրգան (նախարարություն), որը գտնվում էր ԽՍՀՄ Ժողովրդական կոմիսարների խորհրդի կազմում։ Գործել է 1917-1946 թվականները։
Չեկա
Խորհրդային անվտանգության առաջին օրգանը եղել է Չեկան՝ Համառուսական արտակարգ հանձնաժողովը, որ կոչված էր կռվելու «հակահեղափոխականների, սպեկուլյանտների և իշխանության չարաշահումների» դեմ։
ՆԳԺԿ շենքերը
Չեկան, հոկտեմբերյան հեղափոխությունից հետո, ամբողջ Խորհրդային միության տարածքում կառուցեց իրեն ենթակա շենքեր։
Արտաքին հղումներ
Կատեգորիա:1934 հիմնադրումներ Ռուսաստանում Կատեգորիա:Հալածանքներ ԽՍՀՄ-ում Կատեգորիա:ԽՍՀՄ հատուկ ծառայություններ
Ֆուտբոլի աշխարհի առաջնությունների լավագույն ռմբարկուների ցանկ
Հոդվածում ներկայացված են աշխարհ առաջնությունների լավագույն ռմբարկուները ըստ երկրների։ Կանաչ վանդակներում գրված թվերը նշանակում են, որ խաղացողն առաջնությունն ավարտել է որպես աշխարհի առաջնության լավագույն ռմբարկուն կամ լավագույն ռմբարկուներից մեկը։
Լավագույն ռմբարկուներ
Նշումներ՝ թավատառ նշված են այն խաղացողները, որոնք շարունակում են կարիերան։
Ժամանակագրություն
Ստորև ներկայացվում է այն ֆուտբոլիստների ցանկը, որոնք երբևէ ռեկորդ են սահմանել ֆուտբոլի աշխարհի առաջնություններում խփած գոլերի քանակով։
Գերմանիա
1954-1990 թվականներին հանդես է եկել Արևմտյան Գերմանիայի անվան ներքո։ Արևելյան Գերմանիան ներկայացված է առանձին հավաքականով:
Ծանոթագրություններ
Կատեգորիա:Ֆուտբոլի աշխարհի առաջնություն Կատեգորիա:Ֆուտբոլիստների ցանկեր
Ռաուսու (հրաբուխ)
, ակտիվ ստրատոհրաբուխ է Շիրետոկո թերակղզում՝ Հոկայդո, Ճապոնիա։  Այն գտնվում է Շարի և Ռաուսու քաղաքների միջև։ Ռաուսուն հյուսիսային հոլոցեն հրաբուխն է։
Ռաուսու լեռան բացման փառատոնն անցկացվում է ամեն տարի հուլիսի 3-ին։ Այս օրը պաշտոնապես բացվում է լեռնագնացության սեզոնը ։
Անցած 2200 տարում ենթադրվում է, որ Ռաուսու լեռը ժայթքել է երեք անգամ՝ մոտավորապես 1400 տարի առաջ՝ Պլինինյան ժայթքումով և մոտ 500 տարի առաջ պիրոկլաստիկ հոսքով ։
Արտաքին հղումներ
Կատեգորիա:Ճապոնիայի հրաբուխներ Կատեգորիա:Հրաբուխներ ըստ երկրի Կատեգորիա:Հրաբուխներ այբբենական կարգով Կատեգորիա:Հրաբուխներ Կատեգորիա:Ճապոնիա
Օլգին (Կինդոսի վտակ)
Օլգին (Ольгин), գետ Ռուսաստանում, հոսում է Պրիօնեժսկի շրջանում և Կարելական ինքնավար հանրապետությունում։ Գետաբերանը տեղակայված է Կինդոս գետի աջ ափին՝ 11 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Սվիր, գետի ենթաավազանը՝ Սվիր (այդ թվում գետի ավազանում Օնեժի լիճ)։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Վլադիմիրովսկայա
Կատեգորիա:Ռոստովի մարզի Կրասնի Սուլինի շրջանի բնակավայրեր Կատեգորիա:1830 թվականին հիմնադրված բնակավայրեր
Միջինք
Միջինք, միջունք, Մեծ պասի կեսը՝ Դ (չորրորդ) շաբաթվա չորեքշաբթին կամ Մեծ պասի 24-րդ օրը։ Միջինքից սկսած՝ Խաղաղական ժամերգության ընթացքում սկսում են երգվել Ստեղի շարականները։
Առանձին տոնական նշանակություն չունի։ Հատկանշվում է նշանված տղաների տներից հարսնացուներին նվերներ ուղարկելով և ծիսական հաց (բաղարջ) թխելով։ Ըստ ժողովրդական ավանդության՝ հայ տանտիկինները թխում են բաղարջ, որի մեջ մետաղադրամ են դնում։ Ում բաժին է ընկնում այդ դրամը, այդ տարի հաջողություն է ունենում։
Կատեգորիա:Քրիստոնեական տոներ
Տաշիզմ
Տաշիզմ (tache - բիծ), աբստրակտ էքսպրեսիոնիզմ, աբստրակտ արվեստի տարատեսակ 1940-1950-ական թվականներին։ Ձգտելով հասնել կոլորիտի սուր հուզականության, տաշիստները գեղանկարչությունը այլափոխում են՝ կանխամտածված կոմպոզիցիայից և գծանկարից ազատ գունաբծերի ցայտուն համադրության։ Տաշիզմի ներկայացուցիչները (Պոլլոքը ԱՄՆ-ում, Սուլաժը Ֆրանսիայում, Ապպելը Նիդերլանդներում) իրենց մեթոդ են հռչակել ստեղծագործության անգիտակցականությունն ու ավտոմատիզմը։
Կատեգորիա:Գեղարվեստական ոճեր Կատեգորիա:Աբստրակցիոնիզմ
Խորհուրդների համամիութենական համագումար (ԽՍՀՄ)
Խորհուրդների համամիութենական համագումար, պետական իշխանության բարձրագույն մարմինը Խորհրդային Սոցիալիստական Հանրապետությունների Միության կազմավորումից մինչև Խորհրդային Սոցիալիստական Հանրապետությունների Միություն 1936 թվականի սահմանադրության ընդունումը։ Կազմավորվել է միութենական բոլոր հանրապետությունների խորհուրդների ներկայացուցիչներից, հետևյալ նորմաներով՝ 25 հազար ընտրողներից մեկ դեպուտատ՝ քաղաքական սովետներից, 125 հազար բնակչից մեկ դեպուտատ՝ նահանգային (մարզային, երկրամասային) և հանրապետական խորհուրդների համագումարներից։ Խորհուրդների համամիութենական համագումարի պատգամավորներն ընտրվում էին նահանգային (մարզային, երկրամասային), ինքնավար հանրապետության, հանրապետական խորհուրդների համագումարներում, իսկ նահանգային (մարզային, երկրամասային) բաժանում չունեցող հանրապետություններում՝ անմիջականորեն հանրապետության խորհուրդների համագումարում։ Խորհուրդների համամիութենական համագումարի բացառիկ տնօրինությանն էին վերապահված՝ Խորհրդային Սոցիալիստական Հանրապետությունների Միության սահմանադրության սկզբունքների փոփոխումը, Խորհրդային Սոցիալիստական Հանրապետությունների Միության կազմում նոր հանրապետությունների ընդունումը, Խորհրդային Սոցիալիստական Հանրապետությունների Միության ժողովրդական տնտեսության զարգացման հեռանկարային պլանների և պետական բյուջեի հիմունքների և ընթացիկ օրենսդրության ընդհանուր սկզբունքների սահմանումը։ Խորհուրդների համամիութենական համագումարը որոշում էր պետական բոլոր մարմինների գործունեության ուղղությունը, Խորհրդային Սոցիալիստական Հանրապետությունների Միության կազմում Կենտրոնական գործադիր կոմիտե։ Մինչև 1936 թվականը գումարվել է Սովետների համամիութենական 8 համագումար. 1. համագումար, 1922 թվականի դեկտեմբեր 2. համագումար, 1924 թվականի հունվար-փետըրվար 3. համագումար, 1925 թվականի մայիս 4. համագումար, 1927 թվականի ապրիլ 5. համագումար, 1929 թվականի մայիս 6. համագումար, 1931 թվականի մարտ 7. համագումար, 1935 թվականի հունվար-փետրվար 8. համագումար, 1936 թվականի նոյեմբեր-դեկտեմբեր Համագումարներում քննարկվել են սահմանադրական, պետական կառուցվածքի, տնտեսական, մշակութային, արտաքին քաղաքականության են կարևոր հարցեր։ Սովետների համամիութենական ուրերորդ արտակարգ համագումարը հաստատեց Խորհրդային Սոցիալիստական Հանրապետությունների Միության 1936 թվականի սահմանադրությունը, որով Խորհրդային Սոցիալիստական Հանրապետությունների Միության պետական իշխանության բարձրագույն մարմին հռչակվեց Խորհրդային Սոցիալիստական Հանրապետությունների Միության Գերագույն խորհուրդը։
Կատեգորիա:ԽՍՀՄ պատմություն
Դրիշկ
Դրիշկ, գյուղ Արևմտյան Հայաստանում, Վանի վիլայեթի Վանի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Թադևոս Մինասյանց
Թադևոս Սերգեյի Մինասյանց (1912, մարտի 23, Բաքու - ?/1982), խորհրդային պետական աշխատող, ԽՄԿԿ անդամ (1942)։
Վոդին (Կրասնի Սուլինի շրջան)
Կատեգորիա:Ռոստովի մարզի Կրասնի Սուլինի շրջանի բնակավայրեր Կատեգորիա:Ռուսաստանի խուտորներ
Թադևոս Մինասյանց
Կենսագրություն
Ավարտել է Մոսկվայի Պոդբելսկու անվան ինժեներատեխնիկական ակադեմիան (1937)։ Կապի բնագավառում աշխատել է 1937 թվականից։ Եղել է Ալմա Աթայի կապի գրասենյակի պետի տեղակալ, 1938 թվականից՝ Հարավային Ղազախստանի կապի վարչության պլանֆինբաժնի վարիչ, 1944 թվականից՝ Կեմերովոյի մարզի կապի վարչության պետ, 1948-1953 թվականներին՝ կապի հայկական վարչության պետ։
1945-1952 թվականներին եղել է ԽՍՀՄ կապի Ժողկոմատի, 1946 թվականից ՀԽՍՀ կապի նախարար ։ ՀԿԿ ԿԿ-ի անդամ է եղել 1964 թվականից։ Եղել է ՀԿԿ 19-րդ, 11-րդ, 23-27-րդ համագումարների պատգամավոր և ՀԽՍՀ 5-10-րդ գումարումների Գերագույն խորհրդի պատգամավոր։
Հիշատակ
2012 թվականին Հայփոստը թողարկել է նամականիշ՝ նվիրված Թադևոս Մինասյանցի ծննդյան 100-ամյակին ։
Պարգևներ
Պարգևատրվել է Լենինի և Հոկտեմբերյան հեղափոխության շքանշաններով։
Ծանոթագրություններ
Կատեգորիա:Հայ պետական գործիչներ Կատեգորիա:ԽՄԿԿ անդամներ Կատեգորիա:Լենինի շքանշանի ասպետներ Կատեգորիա:Հոկտեմբերյան հեղափոխության շքանշանով պարգևատրվածներ
Կիպչակովո (գյուղ, Իլիշևսկի շրջան)
Կիպչակովո (Кипчаково, Ҡыпсак), գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 148 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Իլիշևսկի շրջանի բնակավայրեր
Քարաբերդ (Շիրակի մարզ)
Քարաբերդ, գյուղ Հայաստանի Շիրակի մարզում, Մարալիկի տարածաշրջանում, Մարալիկ քաղաքից 7 կմ հարավ-արևմուտք, մարզկենտրոնից 32 կմ հեռավորության վրա։ Նախկինում ունեցել է Դաշգալե, Դաշխալե, Կարաբերդ, Տաշկալա, Տաշխալա անվանումները։ Դաշղալան Քարաբերդ է վերանվանվել 1947 թվականին։ Նախկինում մտել է Երևանի նահանգի Ալեքսանդրապոլի գավառի մեջ։ Գյուղը գտնվում է ալիքավոր հարթավայրում՝ ծովի մակարդակից 1900 մետր բարձրության վրա։
Կվիրիկե (Սամտրեդիայի շրջան)
Կվիրիկե (კვირიკე), գյուղ Վրաստանում։ Գտնվում է Իմերեթի մարզի Սամտրեդիայի շրջան‎ում ։
Քարաբերդ (Շիրակի մարզ)
Բնակչություն
Գյուղի բնակչության նախնիները գաղթել են Արևմտյան Հայաստանի Ալաշկերտի, Մուշի, Խնուսի, Բասենի շրջաններից 1829-1830 թթ։ Ըստ ազգային վիճակագրական ծառայության տվյալների համայնքը 2013 թվականի հունվարի 1-ի դրությամբ ունեցել է 1103 մարդ։ Սեռային կազմում տղամարդիկ կազմում են 47%, կանայք՝ 53%։ Տարիքային խմբերը բաշխված են հետևյալ կերպ. մինչաշխատունակներ՝ 29%, աշխատունակներ՝ 51%, հետաշխատունակներ՝ 20%։ Ունի 131 տնտեսություն։ Ունի դպրոց, գրադարան, բուժկետ, կապի հանգույց։
Քարաբերդի ազգաբնակչության փոփոխությունը.
Կվիրիկե (Սամտրեդիայի շրջան)
Դիրք
Գյուղը գտնվում է ծովի մակարդակից 40 մետր բարձրության վրա։ Շրջկենտրոն Սամտրեդիայից հեռու է 7 կմ։
Քարաբերդ (Շիրակի մարզ)
Կլիման
Կիման բարեխառն լեռնային է, ձմեռը տևական, ցուրտ, հաստատուն ձնածածկույթով։ Լինում են ուժեղ քամիներ, հաճախակի են մառախուղները և ձնաբքերը։ Ամառը տաք է, համեմատաբար խոնավ։ Տարեկան տեղումների քանակը 500-600 մմ։ Բնական լանդշաֆտները սևահողային լեռնատափաստաններ են։
Գյուղատնտեսություն
Բնակչությունը զբաղվում է այգեգործությամբ, անասնապահությամբ և երկրագործությամբ։ Գյուղատնտեսական հողահանդակները գրեթե ամբողջությամբ օգտագործվում են որպես վարելահողեր՝ կազմելով 915 հա։ Պետական հողերը գլխավորապես օգտագործվում են որպես վարելահողեր, արոտավայրեր, կազմելով համապատասխանաբար 173 և 1340 հեկտար։ Գյուղատնտեսության մասնագիտացման ուղղությունը կաթնամսատու անասնապահությունն է։ Զբաղվում են հացահատիկային, կերային կուլտուրաների, կարտոֆիլի մշակությամբ ։
Կվիրիկե (Սամտրեդիայի շրջան)
Ծանոթագրություններ
Կատեգորիա:Վրաստանի գյուղեր Կատեգորիա:Սամտրեդիայի շրջան‎
Քարաբերդ (Շիրակի մարզ)
Պատմամշակութային կառույցներ
Քարաբերդն ունի “Ժամ” եկեղեցի (XVIII դար) և “Խաչի բացատ” մատուռ։ Գյուղում եղել են մասնակի ավերվածություններ 1988 թ-ի դեկտեմբերի 7-ի երկրաշարժից։ Գյուղի տարածքում հին մատուռի տեղում՝ 1866 թ-ին կառուցվել է եկեղեցի, որի բակում թաղված է գյուղի հիմնադիր Գևորգ Բրուտյանը։ Շրջակայքում կան հին բերդի ավերակներ։
Ծանոթագրություններ
Կատեգորիա:Անիի շրջան Կատեգորիա:Շիրակի մարզի գյուղեր
Տամիկու (գյուղ, Կոեռու շրջան)
Տամիկու (Tammiku), գյուղ Էստոնիայի Յարվամաա նահանգի Կոեռու շրջանում։
2011 թվականի տվյալներով գյուղում բնակվում էր 12 մարդ։
Արտաքին հղումներ
Կատեգորիա:Էստոնիայի Յարվամաա նահանգի Կոեռու շրջանի բնակավայրեր Կատեգորիա:Էստոնիայի գյուղեր
(1851) Լոկրուտ
(1851) Լոկրուտ (Lacroute), աստերոիդ աստերոիդների հիմնական գոտում։ Հայտնաբերվել է 1950 թվականի նոյեմբերի 9-ին Լուի Բոյերի կողմից Ալժիրում ։
Միջին հեռավորությունը Արեգակից կազմում է 3,100519 ա. մ., առավելագույնը մոտենում է 2,4995 ա. մ. հեռավորության վրա և հեռանում 3,7015 ա. մ. ։ Արեգակի շուրջ մեկ ամբողջական պտույտ է կատարում 1994,11 երկրային օրվա ընթացքում, իր ուղեծրով շարժվելով միջինում 0,180531 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,67° անկյուն։
Արտաքին հղումներ
Կատեգորիա:1950 թվականին հայտնաբերված աստղագիտական մարմիններ Կատեգորիա:Լուի Բոյերի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Նովայա Գուտա (գյուղ, Մալինի շրջան)
Նովայա Գուտա (Нова Гута), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1899 թվականին։
2001 թվականի տվյալներով Նովայա Գուտա գյուղում բնակվում էր 45 մարդ։ Բնակավայրը զբաղեցնում է 0,713 կմ² տարածք։ Բնակչության խտությունը կազմում էր 63,11 մարդ/կմ²։
Արտաքին հղումներ
Կատեգորիա:Ուկրաինայի Ժիտոմիրի մարզի Մալինի շրջանի բնակավայրեր Կատեգորիա:Ուկրաինայի գյուղեր Կատեգորիա:1899 թվականին հիմնադրված բնակավայրեր
(9742) Վորպսվեդե
(9742) Վորպսվեդե (Worpswede), աստերոիդ աստերոիդների հիմնական գոտում։ Հայտնաբերվել է 1987 թվականի նոյեմբերի 26-ին Ֆրեյմուտ Բորնգենի կողմից Տաուտենբուրգում ։
Միջին հեռավորությունը Արեգակից կազմում է 3,195366 ա. մ., առավելագույնը մոտենում է 2,8574 ա. մ. հեռավորության վրա և հեռանում 3,5334 ա. մ. ։ Արեգակի շուրջ մեկ ամբողջական պտույտ է կատարում 2086,31 երկրային օրվա ընթացքում, իր ուղեծրով շարժվելով միջինում 0,172553 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,59° անկյուն։
Արտաքին հղումներ
Կատեգորիա:1987 թվականին հայտնաբերված աստղագիտական մարմիններ Կատեգորիա:Ֆրեյմուտ Բորնգենի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Բելայա Միյուտա
Բելայա Միյուտա (Белая Мыюта), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետի երկարությունը 14 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Բիա գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի.
Արտաքին հղումներ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Սատանայի կղզի (Կուրու)
Սատանայի կզղի (Կուրու) (ֆրանս։ Île du Diable), Փրկության կղզիների՝ մեծությամբ երրորդ կղզին։ Այն կղզեխումբ է Ատլանտյան օվկիանոսում։ Գտնվում է Հարավային Ամերիկայի Ֆրանսիական Գվիանա երկրամասի ափից մոտ 14 կմ (9 մղոն) հեռավորության վրա՝ հենց Կուրու քաղաքի հյուսիսում։ Այն զբաղեցնում է 14 հա (34.6 ակր) տարածք։ Կղզին ֆրանսիական վիճելի քրեական գաղութի մի մասն էր, որը գտնվում էր Ֆրանսիական Գվիանայում 101 տարի՝ 1852 թվականից մինչև 1953 թվականը։ Չնայած այն քրեական գաղութի ամենափոքր մասն էր կազմում, հայտնի է նրանով, որ այդ ընթացքում օգտագործվում էր ֆրանսիացի քաղաքական բանտարկյալների համար` որպես ներքին աքսորավայր ։ Սատանայի կղզու ամենահայտնի քաղաքական բանտարկյալը կապիտան Ալֆրեդ Դրեյֆուսն էր։
Հետևանքները
1953 թվականին գաղութային համակարգը փակվեց։ 1965 թվականին ֆրանսիական կառավարությունը խմբի մյուս անդամների հետ պատասխանատվությւնը հանձնեցին նոր հիմանդրված Գվիանայի տիեզերակայանին։ Զբոսաշրջային հարմարությունների ավելացումից հետո կղզիներ են այցելում տարեկան 50,000 զբոսաշրջիկներ ։
Ծանոթագրություններ
Կատեգորիա:Բանտեր Կատեգորիա:Ատլանտյան օվկիանոսի կղզիներ Կատեգորիա:Ֆրանսիայի կղզիներ
Ալեքսանդրո-Նևսկի (քաղաքատիպ ավան, Ալեքսանդրո-Նևսկի շրջան)
Ալեքսանդրո-Նևսկի (Александро-Невский), քաղաքատիպ ավան Ռուսաստանի Ռյազանի մարզի Ալեքսանդրո-Նևսկի շրջանի կազմում։
Բնակչությունը 2010 թվականին գրանցված տվյալներով կազմում էր 4013 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:1750 թվականին հիմնադրված բնակավայրեր Կատեգորիա:Ռուսաստանի Ռյազանի մարզի Ալեքսանդրո-Նևսկի շրջանի բնակավայրեր
Վոլոդարսկի (Կրասնի Սուլինի շրջան)
Վոլոդարսկի (Володарский), գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Բոժկովսկի գյուղական համայնքի կազմի մեջ։
Կատեգորիա:Ռոստովի մարզի Կրասնի Սուլինի շրջանի բնակավայրեր Կատեգորիա:Ռուսաստանի խուտորներ
Օգյուստ Կուդեր
Լուի Շառլ Օգյուստ Կուդեր (Louis-Charles-Auguste Couder, ), ֆրանսիացի նկարիչ, ակադեմիկոս,նեոդասականության և ռոմանտիզմի ներկայացուցիչ։
Կենսագրություն
Օգյուստ Կուդերը եղել է Ժան Բատիստ Ռենոյի և Ժակ Լուի Դավիդի աշակերտը։
1839 թվականից եղել է Ֆրանսիայի գեղարվեստի ակադեմիայի անդամ, Պատվո լեգեոնի սպա ։
Օգյուստ Կուդերը թաղվել է Փարիզի Պեր Լաշեզ գերեզմանատանը։
Ամուսնացել է երեք անգամ
Արվեստ
Օգյուստ Կուդերը եղել է ռոմանտիզմի հետևորդ, ստեղծագործել է պատմական և առասպելական թեմաներով ։ Հեղինակել է «Դատողություններ գեղարվեստի բարոյական խնդիրների մասին» (1867) աշխատությունը։
Արտաքին հղումներ
Կատեգորիա:19-րդ դարի ֆրանսիացի նկարիչներ Կատեգորիա:Ֆրանսիացի նկարիչներ Կատեգորիա:Նկարիչներ այբբենական կարգով Կատեգորիա:Ֆրանսիացի դիմանկարիչներ
Դելեմոն
Դելեմոն կամ Դելսբերգ (Delémont, Delsberg), քաղաք Շվեյցարիայում, Յուրա կանտոնի մայրաքաղաքը։ Գտնվում է Բեռնյան Յուրայի բերրի իջվածքում, Սոռն գետի ափին։ Զբաղեցնում է 21,97 քառակուսի կիլոմետր տարածք, որի 42 տոկոսն անտառապատ է, 37 տոկոսն էլ օգտագործվում է գյուղատնտեսական նպատակներով և միայն 0,1 տոկոսն է անարդյունաբեր ։
2017 թվականի դեկտեմբերի տվյալներով քաղաքում ապրում էր 12.625 մարդ, որոնց 23.9%-ը օտարազգիներ էին ։ 2000–ից 2010 թվականներն ընդգրկող տասնամյակում բնակչության թվաքանակի միջին տարեկան փոփոխությունը կազմել է 1.7%: Միգրացիայի ցուցանիշը եղել է 0.5%, ծնունդներինն ու մահերինը՝ 1.4% : Քաղաքում եղած 5.039 բնակարաններից մշտապես զբաղեցված է եղել 4,783-ը կամ 89 տոկոսը, 321-ը կամ 6.0%-ը զբաղեցվել են ժամանակավորապես և 270-ը մնացել են դատարկ ։
Ժողովրդագրություն
Քաղաքի բնակչության թվաքանակը պատմական ժամանակի ընթացքում կրել է հետևյալ փոփոխությունները
Տնտեսություն
Դելեմոնում դեռ ուշ միջնադարում զարգացած են եղել արհեստները, ապա նաև արդյունաբերությունը։ 1893 թվականին այստեղ հիմնվել է շվեյցարական բանակային նշանավոր դանակների արտադրությամբ ողջ աշխարհում հայտնի Wenger ընկերությունը, որին 2005 թվականին, ի վերջո, կարողացել է տիրանալ մրցակցող Victorinox ֆիրման ։ Wenger ապրանքանիշով թողարկվող շվեյցարական բանակային դանակները 2013 թվականից ներառվել են Victorinox-ի հավաքածուի մեջ՝ որպես Delémont collection, իսկ  բրենդային Wenger ապրանքանիշը պահպանվել է միայն ժամացույցների ու արտոնագրված ապրանքների համար ։
Արտաքին հղումներ
Կատեգորիա:Շվեյցարիայի քաղաքներ Կատեգորիա:Շվեյցարիայի բնակավայրեր Կատեգորիա:Յուրա կանտոնի բնակավայրեր
Պեչենյարա (Նյարայի վտակ)
Պեչենյարա (Печеняра), գետ Ռուսաստանում, հոսում է Պրիօնեժսկի շրջանում և Կարելական ինքնավար հանրապետությունում։ Գետաբերանը տեղակայված է Նյարա գետի ձախ ափին՝ 9,7 կմ հեռավորության վրա։ Գետի երկարությունը 14 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Սվիր, գետի ենթաավազանը՝ Սվիր (այդ թվում գետի ավազանում Օնեժի լիճ)։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ալան Գրինսպեն
Ալան Գրինսպեն (Alan Greenspan, ծնվել է՝ ), ամերիկացի տնտեսագետ, ԱՄՆ Դաշնային պահուստային համակարգի նախագահ 18,5 տարի (1987-2006 թթ.), Ամերիկյան փիլիսոփայական ընկերության անդամ (2000) ։ Պարգևատրվել է Նախագահի Ազատության մեդալով (2005)։
Կենսագրություն
Ալան Գրինսպեն ծնվել է Վաշինգտոն Հայթսում (Մանհեթենում), Հունգարիայից և Ռումինիայից ներգաղթյալ հրեաների ընտանիքում․ Հերբերտ Գրինսպենի և Ռոուզ Գոլդսմիթի որդին է ։ Նրա ծնողները բաժանվել են Ալանի ծնվելուց անմիջապես հետո։ Հայրը տեղափոխվել է Բրուքլին, իսկ Ալանը մնաել մոր հետ։ Նա մեծացել է իր  ազգականներ Գոլդսմիթների մեծ ընտանիքում (նրա մայրը հինգ եղբայրներից և քույրերից կրտսերն էր)։
Ալանի հորեղբայր Մյուրեյը դաշնակահար էր և Մարիո Սիլվա անունով մասնակցել է Բրոդվեյի «Սիրո երգը» մյուզիքլի ստեղծմանը, որը հետագայում նկարահանվել է համանուն հոլիվուդյան ֆիլմում՝ Քեթրին Հեփբերնի և Փոլ Հենրեյդի հետ ։ Նրա հետ ծանոթությունը Ալանի մոտ երաժշտության նկատմամբ հետաքրքրություն է առաջացրել. նա սկսել է կլառնետ նվագել։ Մանկության տարիներին Ալանը թվաբանության սիրահար էր, նրան նույնիսկ որպես « հաշվիչ» ցուցադրում էին հանրությանը։  Ալանի հոբբիներից էր  նաև սպորտը՝  նա բեյսբոլ էր խաղում և սիրում էր հետևել խաղացողների վիճակագրությանը։
1935 թվականին հոր գրված «Recovery Ahead!» գիրքը, որը նվիրված էր Ալանին, կարող էր ազդել որպես տնտեսագետ նրա ձևավորման վրա։
1940-1943 թվականներին Ալան Գրինսպեն սովորել է Ջորջ Վաշինգտոնի միջնակարգ դպրոցում (ի դեպ, Ջոն Քեմենիի հետ միասին)։ 1942 թվականին դպրոցում դարձել է պրոֆեսիոնալ երաժիշտ Բիլ Շեյների ղեկավարած վեց հոգանոց խմբում։ Ավարտելուց հետո չի շարունակել ուսումը և սկսել  է ապրուստի միջոց վաստակել ելույթներով։ Նրա գործընկերների թվում էր ավելի ուշ հայտնի ջազմեն Սթենլի Գյոտցը, ում շնորհիվ Ալանը զգալիորեն բարելավեց իր սաքսոֆոն նվագելը։ Այդ ժամանակ նրա թոքերում ինչ-որ գոյացություն են հայտնաբերել, որը բարեբախտաբար վտանգավոր չէր, սակայն դրա պատճառով զինվորական ծառայության համար ոչ պիտանի է ճանաչվել։ Այնուհետև Ալանը տեղափոխվել է Հենրի Ջերոմի նվագախումբ, որը ներառում էր մի քանի հայտնի անդամներ՝ Ջոնի Մենդելը (տրոմբոնահար, «The Shadow of Your Smile» երգի և «Շարժական բանակի վիրաբուժական հիվանդանոց» հեռուստասերիալի (M * A * S * H) շարքի երաժշտության հեղինակ), Սթեն Լևին (թմբկահար է, նվագել է Չ․ Փարքերի հետ), Լ․ Ռիվերսը, Լեննի Գարմենթը (Ռ. Նիքսոնի փաստաբան)։
Ելույթների միջև ընդմիջումների ժամանակ Ալան Գրինսպենը աչքի է ընկել երաժշտությունից հեռու գրքեր կարդալով, ինչպիսիք են Ուոլ Սթրիթի լեգենդները Ջեսի Լիվերմորի և Ջեյ Փի Մորգանի մասին։
1945 թվականի աշնանը Ալան Գրինսպեն ընդունվել է Նյու Յորքի համալսարանի առևտրի, հաշվապահական հաշվառման և ֆինանսների դպրոց, որտեղ սովորել է տնտեսագիտություն, այդ թվում՝ Ջ. Մ. Քեյնսի «Զբաղվածության, տոկոսների և փողի ընդհանուր տեսությունը» գիրքով։ Այս դպրոցից հետո Նյու Յորքի համալսարան անցնելը զուտ ձևականություն էր, որտեղ նա բակալավրի կոչում է ստացել, 1948 թվականին։ 1950 թվականին ստացել է տնտեսագիտության մագիստրոսի կոչում։ Ալանը սկսել է նախապատրաստվել դոկտորական կոչում ստանալուն Կոլումբիայի համալսարանում, սակայն այդ կոչումն ստաել է միայն 1970-ականներին։
1952 թվականի հոկտեմբերին Ալան Գրինսպենն ամուսնացել է արվեստագետ պատմաբան Ջոան Միտչելի հետ, որը Վինիպեգից էր (Մանիտոբա)։ Սակայն նրանք միասին ապրել են ընդամենը մոտ մեկ տարի։ Ալան Գրինսպենն Այն Ռանդի խմբակի ակտիվ անդամ էր։ 1954 թվականին Ուիլյամ Թաունսենդի հետ հիմնել է «Թաունսենդ-Գրինսպեն» խորհրդատվական ընկերությունը։ Ի թիվս այլ բաների, նա կանխատեսել է ԱՄՆ-ի 1958 թվականի տնտեսության ռեցեսիան։
1974-1977 թվականներին եղել է ԱՄՆ նախագահի տնտեսական խորհրդականների խորհրդի նախագահը։ 1981 - 1983 թվականներին եղել է Սոցիալական ապահովագրության համակարգի բարեփոխումների ազգային հանձնաժողովի նախագահ։
1987 թվականին Փոլ Վոլքերի հրաժարականից հետո  նշանակվել է ԴՊՀ -ի Կառավարիչների խորհրդի նախագահ։ Իր մարտական մկրտությունը ստացել է երդումից երկու ամիս անց. 1987 թվականի հոկտեմբերին տեղի ունեցած «Սև երկուշաբթին»՝ ԱՄՆ ֆոնդային բորսայի ամենամեծ անկումը (որն առաջացավ ֆինանսական համակարգի սպառնալիքի հետևանքով) կարճ ժամանակում հաջողությամբ հաղթահարվել է շնորհիվ ԴՊՀ -ի և անձամբ Գրինսպենի գործողությունների։ 1990-ականներին նա սերտորեն համագործակցել է դեմոկրատ նախագահ Բիլ Քլինթոնի վարչակազմի հետ, նրանց համատեղ աշխատանքի արդյունքը եղել է բյուջեի ավելցուկը 1998-2001 թվականներին։ Ընդհանուր առմամբ պաշտոնավարել է հինգ ժամկետ։ Վաղաժամ թոշակի է անցել 2006 թվականի փետրվարին՝ իր 80-ամյակի նախաշեմին։ Գործունեութայն արդյունքում գրել է «Քարտեզը և տարածքը» գիրքը։
Ալան Գրինսպենն այն կարծիքին էր, որ Կենտրոնական բանկը չպետք է կարգավորի քաղաքականությունն ի պատասխան ֆինանսական հատվածի ավելցուկների, փոխարենը պետք է կենտրոնանա դրանցից առաջացած խնդիրների լուծման վրա ։ Իր ելույթներով սպեկուլյատիվ ալիքներ չառաջացնելու նպատակով՝ Գրինսպենը միտումնավոր օգտագործել է բավականին խուսափողական ձևակերպումներ։ Հայտնի է նրա արտահայտությունը, որով նա մի քանի անգամ ավարտել է իր ճեպազրույցները.
Կարծիքներ
Որոշ փորձագետների կարծիքով, օրինակ՝ Նոբելյան մրցանակակիր Փոլ Կրուգմանը, Ալան Գրինսպենը «կենտրոնական բանկի ամենավատ ղեկավարն է եղել աշխարհում և պարզապես վատ մարդ էր»։ Այսպիսով, խոսելով նրա գրքի և աշխատանքի մասին՝ Կրուգմանը հայտարարել է հետևյալը.
Նասիմ Թալեբն իր «Հակափխրունություն»։ Ինչպես կապիտալացնել քաոսը» գրքում Գրիսպենին այսպես բնութագրել.
Հղումներ
Կատեգորիա:Ամերիկացի տնտեսագետներ Կատեգորիա:Կոլումբիայի համալսարանի շրջանավարտներ Կատեգորիա:Ազատության նախագահական մեդալով պարգևատրվածներ Կատեգորիա:Պատվո լեգեոնի շքանշանի կոմանդորներ Կատեգորիա:Նյու Յորքի համալսարանի շրջանավարտներ Կատեգորիա:ԱՄՆ-ի հանրապետական կուսակցության անդամներ Կատեգորիա:20-րդ դարի ամերիկացի տնտեսագետներ Կատեգորիա:Ամերիկացի աթեիստներ Կատեգորիա:ԱՄՆ-ի քաղաքական գործիչներ Կատեգորիա:Ամերիկյան փիլիսոփայական ընկերության անդամներ